אגרוף מונף

שמאל|לא ממוסגר|213x213 פיקסלים
**אגרוף מונף** (נקרא גם **אגרוף קמוץ** או **אגרוף קפוץ**, באנגלית: **Raised fist**) הוא סמל לסולידריות ולתמיכה, בו נעשה שימוש גם כהצדעה להבעת אחדות, עוצמה, התנגדות ומאבק.

## מקור ושימושים
[ממוזער|ציור של [אונורה דומייה המתאר את מהפכות 1848 בצרפת, אחד התיאורים הראשונים של אגרוף מונף באמנות המודרנית.]]
[250px|ממוזער|נשים מניפות אגרופים ל[הצדעת הכוח השחור]]
[250px|ממוזער|איור סולידריות מתוך מגזין איגוד [פועלי התעשייה של העולם, 1917]]
את המקור לסמל זה ניתן למצוא בתיאורים מתקופת ממלכת אשור, בהם מוצגת אשתר עם אגרוף מונף. בעידן המודרני, מזוהה האגרוף המונף עם תנועות שמאל ועם תנועות של קבוצות מיעוט, אולם ישנן גם תנועות ימניות ופשיסטיות שעושות בו שימוש. בשנת 1917, שימש סמל האגרוף המונף כלוגו של איגוד פועלי התעשייה של העולם. במלחמת האזרחים בספרד, אימצו הקומוניסטים את סמל האגרוף המונף כהצדעה, זאת לאחר שחיפשו הצדעה שתהווה אלטרנטיבה להצדעה הרומית  אותה אימצו הפשיסטים. לאורך ההיסטוריה, סימל האגרוף המונף תנועות ומאבקים שונים: מהפכת הסטודנטים בצרפת, תנועת המחאה נגד מלחמת וייטנאם , תנועת ה"הפנתרים השחורים", תנועות אנטי-קולוניאליזם  בעולם השלישי ותנועות נוספות לצדק חברתי. בשנות הארבעים והחמישים, נעשה שימוש בסמל זה גם בתנועות השמאל בישראל. לעיתים, האגרוף המונף משולב עם אלמנטים גרפים אחרים במטרה לאחד בין שתי משמעויות סמליות. לדוגמה: השילוב בין סמל האגרוף המונף לסמל הפטיש והמגל מסמל מאבק קומוניסטי, השילוב בין סמל האגרוף המונף לסמל ונוס מסמל מאבק פמיניסטי והשילוב בין האגרוף המונף לסמל של ספר מסמל את המאבק של הספרנים נגד ניהול זכויות דיגיטלי.

## דוגמאות לשימוש כלוגו
*אגרוף שחור הוא הלוגו של תנועת הכוח השחור , ומסמל את מאבקם של השחורים להגדרה עצמית ולשוויון.
*אגרוף לבן אוחז ורד הוא הלוגו של האינטרנציונל הסוציאליסטי.
*אגרוף אוחז ברובה הוא הלוגו של האצ"ל.
*אגרוף בתוך סמלה של ונוס הוא הלוגו של התנועה הפמיניסטית.
*אגרוף בתוך מגן דוד הוא הלוגו של תנועת כך.

## דוגמאות לשימוש כהצדעה
*בשנות העשרים והשלושים של המאה העשרים, הצדעת האגרוף המונף הייתה מזוהה עם חברי הקומינטרן. בקרב הקומוניסטים והסוציאליסטים, הצדעת האגרוף המונף נקראת 'הצדעה אדומה'.
*החזית האדומה בגרמניה השתמשה באגרוף המונף הן כלוגו והן כהצדעה.
*במלחמת האזרחים בספרד, הצדעה זו כונתה 'ההצדעה האנטי-פשיסטית'.
*תנועת הכוח השחור משתמשת בהצדעת אגרוף מונף, אותה היא מכנה 'הצדעת הכוח השחור'. בשנת 1968, באולימפיאדת מקסיקו סיטי, עלו על הפודיום האתלטים ג'ון קרלוס וטומי סמית', הניפו את ידיהם לאוויר וביצעו את הצדעת הכוח השחור כאות מחאה.
*בטקס פרסי אופיר לשנת 2016, היוצרים תאמר נפאר ויוסי צברי ביצעו את השיר 'אנא מש פוליטי', ובמהלך הופעתם הרימו את ידיהם לאוויר עם אגרוף מונף.

## גלריה

קובץ:Womanpower logo.jpg|לוגו התנועה הפמיניסטית
קובץ:Да здравствует пятая годовщина великой пролетарской революции (плакат).jpg|מהפכת אוקטובר, 1922
קובץ:EgyptianRevolution.png|ההפיכה במצרים, 2011
קובץ:Animallib.gif|שחרור בעלי חיים
קובץ:Etzel Memorial, Ramla (4).JPG:לוגו האצ"ל
קובץ:BPP REUNION 2006.JPG|הצדעת הכוח השחור במסגרת מפגש איחוד חברי הפנתרים השחורים - 2006
קובץ:RFB Emblem - Roter Frontkaempfer Bund Logo 1.png|לוגו החזית האדומה בגרמניה
קובץ:Civil Liberties in War Times by Max Lerner 1940.jpg|כרזת מפגש עם מקס לרנר בנושא זכויות אזרח, 1940
קובץ:LibrariansAgainstDRM.svg|ספרנים נגד ניהול זכויות דיגיטלי
קובץ:Semih Erden World Cup 2010 silver medal.jpg|סמיח ארדן, 2010
 קובץ:John Carlos, Tommie Smith, Peter Norman 1968cr.jpg|מדליסט הזהב (במרכז) טומי סמית' ומדליסט הארד ג'ון קרלוס בהצדעת "הכוח השחור" בטקס הענקת המדליות באולימפיאדת מקסיקו סיטי
קובץ:George Floyd protest in Grand Army Plaza June 7 (73353).jpg|מחאות ג'ורג' פלויד, יוני 2020


## ראו גם
* הצדעה
* סימן V

## קישורים חיצוניים

* 

## הערות שוליים

קטגוריה:מחוות גופניות
קטגוריה:סמלים
קטגוריה:הצדעות